תקנון "הדרים" תש"פ

אנו, קהילת תיכון "הדרים", מקבלים את כל הבאים בשערינו בברכת:

"איש את רעהו יעזורו ולאחיו יאמר חזק" (ישעיהו מ"א ו')

אנו מחויבים לכבוד האדם, לטיפוח אחריות אישית, לחשיבה חקרנית,

למצוינות ולמחויבות חברתית וסביבתית.

באי "הדרים" רואים את עצמם חוליה בשרשרת הדורות של העם היהודי

ומחויבים לעשייה למען עתידה של מדינת ישראל

כמדינה יהודית ודמוקרטית.

תוכן העניינים

|  |  |
| --- | --- |
| נושא | עמוד |
| חזון ביה"ס | **1** |
| תקנון בית-הספר הקדמה | **2** |
| פרק ראשון: זכויותיו של התלמיד | 3 |
| פרק שני: כללי התנהגות בבית הספר ופעילויות מחוץ לבית הספר | 4 |
| פרק שלישי: דרכי הערכה: מבחנים, בחנים, עבודות ומטלות | 5-9 |
| פרק רביעי: ביטחון ובטיחות | 9-10 |
| פרק חמישי: נוכחות בבית הספר ושיטת המנות | 10-13 |
| פרק שישי: תורנויות | 13-14 |
| פרק שביעי: תלבושת אחידה והופעה הולמת | 14-15 |
| פרק שמיני: הצטיינות לימודית | 15 |
| פרק תשיעי: הנהגת תלמידים | 16 |
| **פרק עשירי:** תקשורת בין בית הספר וההורים – "דלת פתוחה",  אתר בית הספר ותכנת ה"סקולי" | 16 |
| **פרק אחד עשר:**  פרסום חומר מסחרי והפצת הזמנות | 17 |
| פרק שנים עשר: חובש בית הספר | 17 |
| **פרק שלושה עשר:** תקנון התנהגות בשיעורי מעבדה | 18 |
| דרכי התנהגות עפ"י חוזר מנכ"ל | 19-23 |

הקדמה

התקנון המובא כאן הינו פרי עבודה, שנעשתה במהלך השנים בשיתוף פעולה בין הנהלת בית הספר ומוריו לבין נציגי מועצת התלמידים וועד ההורים.

מטרת התקנון היא לקבוע ולהסדיר נהלים הקשורים בשגרת היומיום בבית-הספר כדוגמת: נהלי מבחנים ונהלי קביעת ציונים. הזכויות והחובות לא נועדו להכביד, אלא -ליצור הבנה ושיתוף תוך יצירת אקלים חינוכי, בטוח ומיטבי.

בית הספר קיים למען התלמידים ולקידומם. לאור זאת נדרשים התלמידים למלא את תפקידיהם הלימודיים, התרבותיים והחברתיים בבית-הספר.

כל אחד מאיתנו נדרש לעזור ליצירת אווירה נעימה בבית-הספר, לנהוג בכבוד הדדי ולמלא אחר ההוראות והתקנות, ובכך להבטיח לעצמנו איכות גבוהה של יחסי אנוש בין מורים לתלמידים ובין תלמידים לבין עצמם.

הוראות תקנון זה תואמות את חוקי מדינת ישראל , חוק זכויות התלמיד והנחיות משרד החינוך והתרבות על פי חוזרי מנכ"ל.

**התקנון מחייב את התלמידים, את הנהלת בית הספר, את המורים ואת העובדים.   
אי ידיעת הכתוב בתקנון בית-הספר אינה פותרת מאחריות.**

**הערה: מטעמי נוחות, הניסוח בחוברת הוא במין זכר – הכוונה לשני המינים.**

פרק ראשון:

### 

### זכויותיו של התלמיד

1. ללמוד בסביבה מוגנת ובטוחה ולהצליח בלימודים.
2. לקבל יחס של כבוד, שוויון והגינות מצד הנהלת בית הספר, מוריו, עובדיו וחבריו.
3. להביע כל דעה בפני אנשי סגל בית הספר, ובלבד שהיא נאמרת בנימוס ובדרך ארץ, ואינה חורגת מן המותר בחוקי מדינת ישראל.
4. להתארגן במועצת תלמידים ולהציע הצעות לסגל בית הספר.
5. להעלות השגות ותלונות בנושאים שונים בפני מורה מקצועי, מחנך הכתה, יועצת השכבה, רכז השכבה והנהלת בית הספר, ובלבד שהדברים יובאו בנימוס ובדרך ארץ.
6. להיות מיודע בדבר מהות עבירת משמעת המיוחסת לו ולקבל הזדמנות להסביר את התנהגותו, ובלבד שהבירור לא נעשה במהלך השיעור.
7. לקבל סיוע ממוריו, במסגרת אפשרותם ובהתאם ללוח הזמנים שלהם.
8. לחיסיון מוחלט של ציוניו של הישגיו ושל הערכותיו מפני תלמידי בית הספר ומפני כל גורם שאינו מורשה לכך.
9. לבקר אצל חובש בית הספר בימים שהוא נוכח בבית הספר לאחר יידוע המורה המקצועי המלמד בכיתה.
10. לשוחח עם כל אחד מבעלי התפקידים בבית הספר בתנאי שבעל התפקיד פנוי לשיחה, ובלבד שהבקשה לשיחה לא תופנה במהלך השיעור. רצוי לתאם את הפגישה מראש.
11. לקבל הסבר מפורט והנחיות מדויקות לצורך הכנת עבודות ומטלות.
12. **לקבל כל זכות המופיעה בתקנון בית הספר.**

#### פרק שני:

**כללי התנהגות בבית הספר**

**ובפעילויות מחוץ לבית הספר**

בבית-הספר לא תהיה סובלנות להתנהגות אלימה מכל סוג שהוא.   
במקרה של גילויי אלימות יינקטו צעדים משמעתיים חמורים על פי הנחיות משרד החינוך, המפורטות בחוזר מנכ"ל מחודש ספטמבר 2009, והמחייבות את מערכת החינוך.   
כמו כן יערבו, במידת הצורך, גורמי חוץ שונים כגון: מפקחת בית-הספר, אגף הרווחה בעירייה, אגף החינוך בעירייה ומשטרת ישראל.   
חובת התלמיד לנהוג בנימוס ובכבוד כלפי כל אדם, וזאת כדי לממש את זכותם של תלמידים אחרים ללמוד בסביבה מוגנת ובטוחה ולהצליח בלימודים.

* **חובתו של התלמיד למלא כל הוראה הכתובה בתקנון זה.**
* **פרטי כל אירוע חריג ודרך הטיפול בתלמיד יתועדו בתיקו האישי של התלמיד וכן יתועדו ב"הערות מעקב" ב- "סקולי"**

#### פרק שלישי:

**דרכי הערכה - מבחנים, בחנים, עבודות ומטלות**

**עם פתיחת שנת הלימודים יֵדע התלמיד מהן דרישותיו של כל מורה במקצוע שהוא מלמד, ומהם הקריטריונים שעל פיהם ייקבע ציונו באותו מקצוע.** הערכת הישגי התלמיד תתבסס על ציוני כלל המבחנים והבחנים, על עבודות ומטלות, על לימוד עקבי וסדיר בהתאם לדרישות המקצוע ועל נוכחות בשיעור בכפוף ל"שיטת המנות".

מעבר בין קבוצות המורחבים יעשה רק באישור בכתב מיועצת השכבה.

מעבר בין קבוצות הלימוד במתמטיקה ובאנגלית יעשה באישור רכז המקצוע.התלמיד אחראי להשלמת חומר הלימוד.

1. מבחנים ובחנים – מועד א'

**רכז השכבה אחראי לתכנון, לביצוע ולשינויים (במידת הצורך) של לוח המבחנים. לוח המבחנים יפורסם באתר האינטרנט של ביה"ס. לפני פרסומו ישתף רכז השכבה את נציג המועצה בלוח.**

1. לוח מבחנים יתפרסם בתחילת כל מחצית או בסמוך לה, לא יאוחר משבוע לפני הבחינה הראשונה. התלמיד ייבחן **רק** על פי לוח המבחנים (למעט בְּחנים).
2. התלמיד יבחן לכל היותר ב**שלושה** מבחנים בשבוע כאשר בין המבחנים יהיה רווח של יום אחד לפחות, למעט מבחנים במקצועות שאינם דורשים הכנה.
3. יש להתעדכן עד שבוע ימים לפני המבחן בהיקף החומר עליו יתבסס המבחן. בהעדר הנחיות מדויקות יכלול המבחן את כל החומר שנלמד בכתה ממועד המבחן שקדם לו.
4. התלמיד לא יבחן על חומר שנלמד בשיעור האחרון שלפני המבחן, אלא אם החומר מצומצם ביותר או משלים חומר שנלמד ואינו דורש תרגול והבהרה נוספים.
5. התלמיד זכאי לקבל טופס מבחן מודפס ומנוסח באופן ברור.
6. התלמיד יֵדע את משקלו של כל פריט במבחן.
7. אין להבחן על מבחן חדש בטרם הוחזר המבחן האחרון במקצוע.
8. יש לקבל את המבחן המתוקן לא יאוחר משבועיים מיום המבחן. במקצועות רבי מלל יאוחר משלושה שבועות.
9. התלמיד זכאי לקבל הסברים ברורים וקריאים, המתייחסים להערכת מבחנו.
10. **תלמיד יהיה זכאי לגשת לבחינת הבגרות בה הוא אמור להבחן, אם עמד בכללים הקבועים בחוזר מנכ"ל.**
11. התלמיד זכאי לקבל ימי חופשה לפני מבחן מתכונת / בגרות. מספרם ואופים ייקבעו על ידי הנהלת בית הספר בהתאם למקצוע ובהתאם להנחיות משרד החינוך.
12. היקף החומר בבוחן יהיה מצומצם, עד שלושה שיעורים אחרונים.
13. חובתו של התלמיד להבחן בכל המקצועות בהם נדרשת חובת בחינה ובכל המבחנים אשר מתקיימים באותו המקצוע.
14. מבחנים ייכתבו על דף פוליו ובעט בלבד (למעט שאלות הדורשות שימוש בעפרון). לא ניתן לערער על מבחן או בוחן הכתוב בעפרון.
15. תלמיד המפטפט ומפריע למהלך תקין של מבחן, רשאי המורה לפסול את מבחנו.
16. **עפ"י חוזר מנכל (3/97) לא יעדר תלמיד בבוקר שלפני הבחינה )לרבות שיעור בודד לפני או אחרי הבחינה). תלמיד שיעדר מהלימודים ביום בו מתקיימת בחינה – לא יורשה להשתתף בבחינה . תלמיד שיאחר לא יורשה להשתתף בבחינה. במידה ולא פעל לפי ההנחיות – לא תיבדק בחינתו, אלא אם מדובר בהיעדרות מוצדקת על-פי שיטת המנות.(הנ"ל תקף לגבי מועדי א', וב' כאחד(**
17. מבחן הלך לאיבוד – התלמיד יהיה זכאי למועד מיוחד נוסף, או המבחן לא ילקח בחישוב הממוצע-

על פי שיקול דעתו של המורה ורכז המקצוע.

**2. נוהל מועדי ב' ומועדי תיקון**

בחינת "מועד ב'" תתקיים בסיומו של כל רבעון.

בסוף כל מחצית מתקיים מועד מועד תיקון.

**תלמיד אינו יכול להבחן באותו המקצוע בשני מועדי ב' באותה השנה**.

תלמיד **אינו יכול לתקן את אותו המקצוע יותר מפעם אחת במחצית** גם אם מדובר בתיקון הנעשה במקום מועד ב'.

**למבחני מתכונת אין מועד ב'.**

על התלמיד להֵירשם למועד ב' ו/או למועד תיקון בהתאם להנחיות של רכז השכבה.

מהציון הסופי יורדו 5 נקודות לתלמיד אשר נרשם לבחינה ולא הגיע.

למקצוע שבו ניגשים לבחינת בגרות באותה מחצית לא יתקיים מועד תיקון.

**תלמיד שישתמש במועד ב' כתיקון למרות שהוא חייב במועד ב' אחר ירשם לו אפס במקצוע שתיקן ואפס** במקצוע שחסר.

חומר הבחינה

**חומר הבחינה במועד ב' יהיה זהה לחומר הבחינה שנערכה במועד א'.**

**חומר הבחינה במועד תיקון יהיה ע"פ שיקול דעתו של המורה המקצועי אך לא יותר מחומר של מחצית.**

**מועד ב' מתקיים בכל רבעון. כל תלמיד יכול לגשת למועד ב' פעם ברבעון אם -**

1**.    היה חסר במועד א', לפי הכלל: שאין לגשת למועד ב' יותר מפעם אחת באותו מקצוע בשנה.**

**2.    ניגש לכל מועדי א' ומעוניין לגשת שוב לאחד המבחנים בתנאי ש:**

**א. הציון האחרון הוא הקובע.**

**ב** תלמיד **אינו יכול לתקן את אותו המקצוע יותר מפעם אחת במחצית.**

תלמיד שישתמש במועד ב' כתיקון למרות שהוא חייב במועד ב' אחר ירשם לו אפס במקצוע שתיקן ואפס במקצוע שחסר.

3. ערעורים

**זכותו של התלמיד לערער על נושאים שונים.**

לא יתקבל ערעור בע"פ על כל ציון: ציון במבחן, ציון בתעודה וציון בית-ספרי (ציון הגשה).

**א.** **ערעור על ציון מבחן / בוחן:**

יוגש על ידי התלמיד למורה המקצועי **לא יאוחר משבוע** לאחר החזרת המבחן / הבוחן.

תלמיד, המעוניין לערער על ציון מבחן / בוחן, יצרף **את המבחן המקורי** וטופס ערועור ובו נימוקי הערעור וימסרו למורה המקצועי (הטופס נמצא במזכירות בית הספר). במקרה שהערעור אינו מתקבל, המורה המקצועי יפרט את הסיבות לדחיית הערעור.מבחן שנכתב בעיפרון או שיש בו מחיקות מרובות לא יוכל להיבדק שוב.

זכות התלמיד לערער שנית בפני רכז המקצוע באמצעות סגנית המנהלת - הרכזת הפדגוגית.   
רכז המקצוע יבדוק את המבחן שנית, ויהיה אף רשאי להפחית מציון התלמיד. החלטתו של הרכז הינה ההחלטה הסופית.

**ב.** **ערעור על ציון בתעודה:**  
 זכותו של התלמיד לערער על ציון בתעודה. התלמיד ימלא "טופס ערעור על ציון בתעודה" (הנמצא

במזכירות בית הספר), וימסור אותו לרכז השכבה. המורה המקצועי ינמק בכתב על גבי הטופס מדוע

קבל או דחה את הערעור.

**ג.** **ערעור על ציון בית ספרי (ציון הגשה לבגרות):**

זכותו של התלמיד לערער על ציון ההגשה לבגרות.   
התלמיד יגיש את הערעור למנהל ביה"ס (באמצעות המזכירה) , על גבי טופס המיועד לכך **בלבד**. (הטופס נמצא במזכירות בית הספר).**לכל המאוחר** חמישה ימים לפני הבחינה.

של

4. דרכי הִבָּחנות מיוחדות

**תלמידים, אשר אובחנה אצלם בעבר לקות למידה או כאלה אשר קיימת לגביהם השערה של לקות למידה מתבקשים לפנות ליועצת השכבה.**

**במקרה כזה ניתן (לאחר אבחון מדויק והמלצות של פסיכולוג/מאבחן) לקבל התאמות מסוימות בבחינות (כולל בחינות הבגרות).**

**חלק מההתאמות מותנות בבדיקה של משרד החינוך ובאשורה של וועדה מחוזית.**

**5.** שעה פרטנית

**שעה פרטנית היא שעה הניתנת לכלל תלמידי ביה"ס ע"פ צרכים ומטרות שהגדיר צוות ההוראה ומשתנים מעת לעת. תלמיד שנקבעה לו שעה כזו מחויב להגיע אליה ושעה זו הינה חלק מהערכתו ומשיטת המנות במקצוע או בסך הכל השעות לנוכחות בביה"ס.**

**6. עבודות / מטלות**

התלמיד זכאי להנחיה של המורה המקצועי בכתיבת עבודות / מטלות.

התלמיד זכאי לקבל את עבודתו בחזרה לא יאוחר משלושה שבועות מיום הגשתה.

חובה על התלמיד להכין שיעורי בית ומטלות.

עבודות תוגשנה מודפסות בצורה נאה, נקייה ומכובדת בכפוף לדרישות המורה או תשלחנה בדואר אלקטרוני או בפורטל הבית ספרי על פי דרישת המורה.

במקרה של הגשת עבודה באיחור ללא הצדקה, רשאי המורה להוריד מציון העבודה או לא לקבל אותה.

7. **הערכת הישגיו של התלמיד**

הציון השנתי בתעודה מתבסס על ציוני המחציות. המשקל של כל מחצית כפוף להחלטת הצוות המקצועי.

במקצועות בהם התלמיד ניגש לבחינות בגרות באותה שנת לימודים, הציון השנתי נכלל בציון ה"בית-ספרי". ציון זה נמסר למשרד החינוך. הציון הסופי בתעודת הבגרות הוא ממוצע בין הציון הבית-ספרי לבין הציון שקיבל התלמיד בבחינת הבגרות.

הציון הבית ספרי נקבע על פי חישוב משוקלל של הישגי התלמיד במקצוע (מבחנים [לרבות מבחן מתכונת], בחנים, עבודות, דרישות המקצוע, נוכחות בשיעורים וכו').

ציונים בית ספריים יפורסמו בתכנת ה"סקולי" שלושה עד חמישה ימי לפני בחינת הבגרות.

# במקצועות הנלמדים לקראת בחינת הבגרות במשך יותר משנה אחת יינתן משקל לשנה הקודמת בחישוב הציון הבית ספרי.

**\* הערה:** בהתאם למסמך של משרד החינוך בנושא זה מתאריך 16.8.07: **"יש להתייחס לנוכחות רציפה בשיעורים והגעה אליהם בזמן כחלק מתהליך הלמידה ("תלמידאות"), ולכן יש להתחשב בהם בעת מתן ציון בכל מקצוע".**

**7. טוהר הבחינות והעבודות**

התלמיד מחויב לשמור על טוהר הבחינות והעבודות!   
**תלמיד אשר נמצא מעתיק במבחן / בבוחן או שהיה מעורב באירוע העתקה או נהג בחוסר יושר במהלך המבחן / הבוחן (לא בהכרח רק במהלך הבחינה אלא גם במהלך הבדיקה), מבחנו ייפסל, ציונו במבחן / בוחן יהיה אפס (0), ולא תהיה לו אפשרות למבחן / בוחן חוזר. ציון זה ישוקלל בציונו הסופי ותירשם הערה בתיק האישי. מקרה חמור זה יובא לידיעת מנהלת ביה"ס והורי התלמיד והערכת ההתנהגות של התלמיד בתעודה תהיה ד' ("התנהגותך אינה מניחה את הדעת"). בתעודה תופיע הערה על טוהר הבחינות .**

**הגשת עבודה מועתקת (כולה או חלקה) מהאינטרנט או מכל מקום אחר נחשבת גניבה ספרותית. תלמיד שימצא מעתיק, עבודתו תיפסל ו**ציונו בעבודה יהיה אפס (0)**, ולא תהיה לו אפשרות לעבודה חוזרת. ציון זה ישוקלל בציונו הסופי ותירשם הערה בתיק האישי. מקרה חמור זה יובא לידיעת מנהלת ביה"ס והורי התלמיד והערכת** ההתנהגות של התלמיד בתעודה תהיה ד' **("התנהגותך אינה מניחה את הדעת"). המועצה הפדגוגית תחליט אם להוסיף בתעודה הערה על טוהר הבחינות**

**העתקה בבחינות הבגרות או בעבודת בגרות (ביוטופ, עבודת חקר במדעי החברה וכו') פוסלת את המבחן / העבודה, ומשהה את מתן הזכאות לתעודת הבגרות. במקרים מסוימים התלמיד אינו רשאי להבחן במקצוע במשך מספר שנים ע"פ החלטת אגף הבחינות.**

**פרק רביעי:**

**ביטחון ובטיחות**

**יש לגלות ערנות לכל חפץ חשוד, ולדווח מיידית להנהלת בית-הספר או לאחראי הביטחון או למאבטח או למזכירות בית-הספר**.

1. אסור לצאת מבית הספר במהלך יום הלימודים. תלמיד היוצא מסיבה מוצדקת חייב להציג אישור בכתב בלבד! מהוריו לנציג הנהלה.

אישור יציאה קבוע יינתן רק לאחר אישור הורים בכתב והבאת תמונת פספורט.

1. הכניסה לבית הספר והיציאה ממנו הן אך ורק דרך השערים המאובטחים של בית הספר. אין לטפס על גדרות, שערים וכו'.
2. אין לעמוד ליד המאבטח או להפריע לו בעבודתו.
3. רוכבי אופנועים וקטנועים ידוממו את המנוע לפני שער הכניסה, ויחנו אותם רק במקום המיועד לכך.
4. אין לרכב על אופנוע / קטנוע או על אופניים בתחום בית הספר.
5. אסורים כל התנהגות שעלולה לסכן כל גורם בביה"ס.
6. אסור לשבת על אדן החלון.
7. חל איסור מוחלט להביא לביה"ס חפצים מסוכנים: אולרים, סכינים, מצתים, זיקוקים, נפצים וכו'.
8. אין להסתובב יחפים בשטח ביה"ס.
9. בשיעורי חינוך גופני יש לשמור על כללי ההתנהגות המיוחדים למקצוע על פי ההנחיות של המורה לחינוך גופני.
10. בשיעורי מעבדה יש לציית לכללי הבטיחות במעבדה עפ"י הנחיות המורה או הלבורנטית.
11. הנהלת ביה"ס אינה אחראית על שמירת חפצים אישיים (פלאפונים, ארנקים, מחשבים וכו') אין להשאיר את התיקים האישיים ללא השגחה. ציוד בעל ערך שמובא לבית הספר הוא על אחריות התלמיד.
12. ביחס לנוהלי בטחון ובטיחות בטיולים שנתיים תימסר הודעה נפרדת.

**בכל מקרה של חריגה מהנורמות הכתובות בתקנון זה או במקרה של כל התנהגות אחרת שאינה ראויה, יינקטו מהלכי משמעת בעקבות האירוע (תיעוד האירוע בתיק האישי, יידוע ההורים, הרחקה מלימודים וכו..)**

**פרק חמישי:**

נוכחות בבית הספר ושיטת המנות

**נוכחות קבועה של התלמיד בשיעורים הינה חובה ומהווה תנאי הכרחי להצלחתו בלימודים.**

רישום הנוכחות יעשה בהתאם להמלצות משרד החינוך לפיהן:

**"יש להתייחס לנוכחות רציפה בשיעורים והגעה אליהם בזמן כחלק מתהליך הלמידה ("תלמידאות"), ולכן יש להתחשב בהם בעת מתן ציון בכל מקצוע".**

בביה"ס קיימת **שיטת "המנות"** בהתאם להמלצות משרד החינוך. מטרת השיטה להעלות את רמת האחריות האישית של כל תלמיד ביחס לנוכחותו בבית הספר. שיטה זו באה לתת בסיס אחיד להערכת הנוכחות בשעורים.

עקרונות השיטה

1. השיטה תופעל בכל מקצוע בנפרד בהתייחס ל"מנות היעדרות".
2. "מנת היעדרות" פירושה: מספר השיעורים השבועיים במקצוע מסוים. לדוגמא: במקצוע הנלמד בהיקף של 5 שעות שבועיות תוגדרנה 5 שעות היעדרות כ"מנת היעדרות" אחת. במקצוע הנלמד 3 שעות שבועיות, תוגדרנה 3 שעות היעדרות כ"מנת היעדרות" אחת.
3. חישוב "מנות היעדרות" נעשה בכל מקצוע (בנפרד) לדירוג שלהלן:

* תלמיד צבר עד שתי "מנות היעדרות" ציונו לא ישתנה.
* תלמיד צבר שתי "מנות היעדרות" ויותר - ציונו יופחת ב- 5 נקודות. כל "מנת היעדרות" נוספת תביא להפחתה של 2 נקודות נוספות.
* תלמיד שצבר 5 "מנות היעדרות", ציונו במקצוע זה יהיה שלילי, גם אם הציון המשוקלל של שאר מרכיבי הציון (מבחנים, בחנים ועבודות אחרות) הינו חיובי.
* בונוס של 4 נקודות ינתן לתלמיד שצברו עד מ"מנת היעדרות אחת" **במחצית וכן לא הוצדקו לו/לה יותר משתי מנות ראה טבלה.**

**טבלת עזר לחישוב המנות**

|  |  |  |  |  |  |  |
| --- | --- | --- | --- | --- | --- | --- |
| **מספר שיעורים שבועי** | **שעות העדרות המקנות בונוס של 4נקודות** | **מספר שעות היעדרות: ללא שינוי בציון** | **מספר שעות היעדרות: 5 נק' להפחתה** | **מספר שעות היעדרות: 2 נק' נוספות להפחתה** | **מספר שעות היעדרות: 2 נק' נוספות להפחתה** | **מספר שעות היעדרות: ציון שלילי** |
| 1 | 1 | 2 | 3 | 4 | 5 | 6 |
| 2 | 2 | 3 | 4 | 6 | 8 | 10 |
| 3 | 3 | 5 | 6 | 9 | 12 | 15 |
| 4 | 4 | 7 | 8 | 12 | 16 | 20 |
| 5 | 5 | 9 | 10 | 15 | 20 | 25 |
| 6 | 5 | 11 | 12 | 18 | 24 | 30 |
| 7 | 6 | 13 | 14 | 21 | 28 | 35 |
| 8 | 7 | 15 | 16 | 24 | 32 | 40 |
| 9 | 8 | 17 | 18 | 27 | 36 | 45 |

# מהי היעדרות מוצדקת?

להלן המקרים בהם יוכל התלמיד להיעדר, ושעות היעדרות אלה לא תחושבנה במסגרת "מנות היעדרות" מחייבות:

1. אשפוז בבית-חולים: על ההורים ליידע את המחנך + אישור מבי"ח
2. אבל במשפחה או שמחה משפחתית מדרגה ראשונה.
3. זימון ללשכת הגיוס: על התלמיד ליידע את רכז השכבה מראש על היעדרותו הצפויה

ולהציג בפניו את הזימון.

1. מילוי תפקיד בבית הספר (תורנות שיכבה וכד'): התלמיד חייב לעדכן מראש את המורים על היעדרותו הצפויה.
2. פעילות בית-ספרית שאושרה מראש על ידי בעל תפקיד בבית הספר כגון: פעילות בנבחרת ספורט, מועצת התלמידים, עיתון בית-הספר וכד'. התלמיד חייב לעדכן את מוריו מראש על ההיעדרות הצפויה ולהציג את האישור כנדרש מרכז השכבה.
3. היעדרות בגין פעילות בתנועת נוער או מועצת נוער עירונית: בתנאי שתנועת הנוער תיאמה מראש עם רכז השכבה. התלמיד חייב להביא אישור הורים. עד 12 שעות במחצית לתלמיד.  
   מספר ימי הפעילות המאושרים בשנה מוגבל ליומיים וכפוף לסיכום של תנועות הנוער עם מנהלת בית הספר.
4. מבחן נהיגה מעשי ומבחן תיאוריה **שניים בלבד** גם למעשי וגם לתיאוריה: בתנאי שהתלמיד הודיע למחנך הכיתה מראש על היעדרותו הצפויה והציג אישור ממורה הנהיגה בשובו לבית הספר.

**תלמידים הניגשים למיונים הקשורים לשנת שירות או מכללות יקבעו פגישה עם רכזת השיכבה לגבי ההתנהלות בנושא זה.**

נוהל הצדקת מנות:

* **התלמיד אחראי לבדוק בתכנת ה"סקולי" את דו"ח הנוכחות שלו.**
* **תלמיד שיש לו היעדרות מוצדקת על פי הרשימה שפורטה לעיל, ידפיס את דו"ח המנות מתכנת ה"סקולי" , יסמן עליו את ההצדקות ,ויגיש לרכז השכבה בצירוף האישורים** המתאימים לא יאוחר משבועיים לאחר תאריך ההיעדרות.

**הערות:**

* משרד החינוך אינו מאשר חופשות בארץ או נסיעות לחו"ל על חשבון ימי לימודים. במקרים חריגים (כמו נישואין של בן משפחה מדרגה ראשונה וכו'), יכתבו ההורים מכתב בקשה מפורט למפקחת בית – הספר, בהתראה של לפחות ארבעים יום מראש. תלמיד הנעדר מהלימודים מסיבה זו, נושא באחריות אישית להשלמת חומר הלימוד ולמבחנים מהם נעדר.
* הפעילות החברתית של בית-הספר הינה בסיס מרכזי לחינוך לערכים . פעילות זו משלימה את הלמידה במקצועות השונים ומהווה חלק אינטגרלי מתכנית הלימודים. במשך שלוש שנים מקבל התלמיד ידע בנושאים מגוונים, לוקח חלק בטיולים , יוזם, נוטל אחריות, מתנדב בעזרה לזולת, לומד להתמודד עם דעות שונות, משתתף בדיונים, ומעצב את זהותו דרך התחום החברתי, הערכי והיעוצי. הפעילות נעשית בשכבות השונות על פי נושאים באחריותם ובניהולם של רכזי השכבות, היועצות, רכז החינוך חברתי והרכז הפדגוגי.  
  חלה חובת נוכחות בכל הפעילויות של בית-הספר.
* תלמיד החש ברע במהלך יום הלימודים יפנה לחובש בית הספר ובהעדרו לרכז/ת השכבה.
* עקרונות השיטה לקוחים מתוך חוזר מנכ"ל העוסק בנושא:

**<http://cms.education.gov.il/EducationCMS/Applications/Mankal/EtsMedorim/6/6-6/HodaotVmeyda/H-2011-7-6-6-1.htm>**

**פרק שישי:**

**תורנויות  
הדרישה לנקיון ביה"ס הינה מוחלטת ואינה ניתנת לפרשנות ולפשרות!**

תפיסתו החינוכית של ביה"ס קובעת כי סביבה אסטטית, נאה ונקייה הינה תנאי בל יעבור לקיום אווירה לימודית חינוכית.

הניקיון בתחום ביה"ס ובתחום החצר יישמר ע"י "נאמני ניקיון". קיום התורנות באחריות רכז השכבה.

הניקיון והסדר בתוך חדר הכיתה הוא באחריותם של התלמידים והמורים. יש לדאוג לניקיון כללי של הכיתה במשך שעות היום, לסידור כיסאות ושולחנות הכיתה ולהרמת הכיסאות בסוף יום הלימודים.

**תורנות השכבה לכיתות י' כוללת**:

* לכל יום לימודים ימונו שני תורנים שימלאו את תפקידם למשך כל היום. התורנות מתחילה בשעה 8:00 ומסתיימת בתום השיעור השמיני.
* התורנים יתייצבו לפני סגנית המנהלת בשעה 8:00.
* התורנים ינקו בתחילת כל שיעור החל מהשיעור השני. לאחר מכן יהיו רשאים להכנס לכתה ללמוד.
* התורנים ינקו את המסדרונות והחצרות בכל שטח ביה"ס כולל רחבת הכניסה.
* בסיום יום הלימודים: ירימו התורנים את הכיסאות ויכבו את המזגן והאור בכל הכתות. אישור על סיום התורנות יינתן רק על ידי תורן ההנהלה. אין ללכת הביתה ללא אישורו.
* אם מתקיים בוחן על התורנים לחזור לכיתה ולהבחן!

**תלמיד שאינו ממלא את חובת התורנות כהלכה, יוטל עליו למלא תורנות זו שוב- על פי החלטת רכז השכבה.**

**תלמיד שאינו יכול למלא תורנות שכבה בתאריך שנקבע לו, יפנה למחנך הכתה.**

**פרק שביעי:**

**תלבושת אחידה והופעה הולמת**

**התלמיד יגיע בהופעה תרבותית ומכובדת ההולמת מסגרת חינוכית בכל ימות השנה לאורך כל שעות השהות בביה"ס ובפעלויות חברתיות בבי"ס או מחוצה לו.**

תהיה הגבלה בלבוש ובהופעה הכללית בהתאם לחוזר מנכ"ל, בהתאם להחלטת ועד ההורים העירוני המרכזי ובהתאם להחלטת המועצה הפדגוגית.

התלמיד יגיע בהופעה תרבותית ומכובדת ההולמת מסגרת חינוכית בכל ימות השנה לאורך כל שעות השהות בביה"ס ובפעלויות חברתיות בבי"ס או מחוצה לו.

א. התלמיד נדרש להופיע לבית הספר אך ורק בתלבושת אחידה כמפורט להלן:

**תלבושת קיץ:** חולצת טריקו T עליה מוטבע סמל בית הספר. אין אישור למדבקות או סיכה על חולצה או סוודר מכל סוג שהוא.!!

**תלבושת חורף:**

1. תלמידים יוכלו לשים סיכה עם סמל ביה"ס על סווצר חלק סגור .

2. סריגים פתוחים חלקים מעל חולצת בי"ס- כלומר חולצת טריקו עם סמל מוטבע.

3. חולצת בי"ס תהיה תמיד עם סמל מוטבע.

4. התלמידים יוכלו להגיע עם מעיל או ז'קט חלק מעל חולצת ביה"ס.

בראש חודש עברי יוכלו התלמידים להגיע בלבוש חופשי אשר לא יכלול גופיות או מכנסים קצרים. ההודעה על היום תהיה מרכזת המערכת.

**שימו לב ,**

א. סמל ביה"ס יהיה גלוי לעין בכל תלבושת החורף ובתלבושת הקיץ.

ב. חל איסור מוחלט להשחית את החולצה או הסווצ'ר בכל דרך שהיא (קיצור, חיתוך מחשוף או שרוול) .

השחתה כזו דינה כדין הגעה ללא תלבושת. ההופעה לבית הספר תהיה בלבוש מלא, נקי ולא חושפני.

ג. ניתן להגיע לביה"ס במכנסיים או חצאית בקו הברך לפחות.נמצא תלמיד בבית הספר או בפעילות חברתית כשהוא אינו לבוש בתלבושת האחידה, התלמיד ירשם על -הפרת משמעת וישלח לביתו או לספריה לאחר יידוע ההורים. שעות היעדרות אלה תחושבנה במסגרת שיטת ה"מנות".

ד. חולצות כיתתיות/שכבתיות/קבוצתיות יחשבו לחולצות תלבושת בתנאי שקיבלו אישור לכך מרכז השכבה ובכל מקרה מודפס עליהן סמל ביה"ס בחזית החולצה.

ה. לשיעורי חינוך גופני יש להופיע עם תלבושת בהתאם להנחיות המורים לחנ"ג.

# פרק שמיני:

# הצטיינות לימודית

הצטיינות לימודית תינתן בהתאם לסולם הערכה לימודי הנע בין 80-100.

ההצטיינות תינתן בתנאים שלהלן:

* הערכת ההתנהגות הינה בין א' ל ב' (בין טובה לטובה מאוד).
* אין הערת מנות, העדרויות (מעל 45 במחצית) או איחורים (מעל 6 במחצית) לא מוצדקות.
* אין הערת משמעת ו / תלבושת ו / או שקידה ו / או טוהר הבחינות.
* כל הציונים הינם חיוביים.
* התלמיד השלים את כל חובותיו כדוגמת, מחויבות אישית.
* לתלמיד אין הערת מרבה להיעדר הניתנת לתלמידים שהעדרויותהם מעל 45 שעות במחצית.
* **הצטיינות יתרה** :

תנתן בשכבות י"א ו-י"ב לתלמידים הממלאים את כל חובותיהם הלימודית (לרבות 2 מקצועות מורחבים ובמסלולים הטכנולוגים עמידה בכל הדרישות של המסלול לרבות 3 מורחבים) וכל חובותיהם החברתיות.

חישוב הממוצע יערך על פי יחידות הלימוד . כאשר כל ההחלטות הינן בכפוף להחלטות ושיקול הדעת של המועצות הפדגוגיות וחוזרי מנכ"ל. בכיתות יחודיות יופעל שיקול דעת של המועצה הפדגוגית.

**פרק תשיעי:**

**הנהגת תלמידים**

**ביה"ס שם דגש מיוחד על פעילות מועצת התלמידים בכל אחת מהשכבות. מועצת התלמידים מורכבת מנציגים נבחרים של הכיתות ומתכנסת לעיתים מזומנות על מנת לדון בנושאים הקשורים לחיי התלמידים בבית-הספר. מועצת התלמידים מייצגת את התלמידים בפני ההנהלה, יוזמת אירועים חברתיים, שותפה בקבלת ההחלטות בנושא פעילויות חברתיות בבית הספר, שותפה בניסוח תקנון בית הספר ועוד.**

# פרק עשירי:

# תקשורת בין בית הספר וההורים

**אתר בית הספר**

אתר בית הספר נמצא בכתובת <http://www.schooly2.co.il/hadarim/>

באתר בית הספר קיים מידע אודות בית הספר, מקצועות הלימוד, פרויקטים מיוחדים, טפסים להורדה, הודעות חשובות, מערכת השעות ועוד.

**תכנת ה"סקולי**"

מאפשרת להורים לעקוב באופן שוטף אחר ההישגים הלימודיים של ילדיהם. כל הורה יקבל קוד אישי בעזרתו יוכל להיכנס לתוכנה ולכרטיס האישי של ילדו. הדו"ח מאפשר לצפות במערכת השיעורים האישית של ילדו, בציוני הבחינות והמטלות בכל מקצוע, בציוני הבגרות וברישום אירועי המשמעת (היעדרויות והפרעות) .  
 **האחריות על המעקב חלה על ההורים.**

**מפגשים עם ההורים**

בית-הספר מקיים מספר מפגשים עם ההורים במשך שנת הלימודים. הפגישות הן אישיות, כיתתיות או שכבתיות. ביה"ס רואה בפגישות עם ההורים ובשיתוף הפעולה ההדדי עניין בעל חשיבות רבה ביותר בתהליך החינוכי והלימודי המתקיים בו.  
בתחילת השנה מתקיימת אסיפת הורים כיתתית/שכבתית. במהלך כל סמסטר מתקיימות אסיפות הורים אישיות.

מומלץ להורים לפנות אל המורה המקצועי, המחנך, רכז השכבה או היועצת לעיתים קרובות על מנת להתעדכן במידת הצורך. יש לתאם מראש את הפגישות כדי לאפשר הכנת המידע הדרוש.

# פרק אחד עשר:

# 

# פרסום חומר מסחרי והפצת הזמנות

**חל איסור מוחלט להדביק חומר פרסומי על כתלי בית הספר.**

א. על פי הקבוע בחוק, חל איסור להפיץ חומר פרסומי מכל סוג שהוא (כולל הזמנות למסיבות, למועדונים ולדיסקוטקים) בין כתלי בית-הספר ובשעריו, וכן אסור להשתמש בלוחות המודעות של בית-הספר לפרסום עסקי כלשהו ללא רשות ההנהלה.

ב. תלמיד המבקש לתלות מודעה מתבקש לפנות למנהלת בית-הספר או לסגנית המנהלת, לקבלת אישור.

ג. תלמיד התולה מודעה ללא אישור או המפיץ הזמנות ייענש ושולחו מסתכן בקובלנה פלילית.

# פרק שניים עשר:

# 

# חובש בית-הספר

אין להגיע חולים לבית-הספר!

**א. החובש נמצא בבית-הספר חמישה ימים בשבוע.**

**ב. חשוב לדווח על כל בעיה רפואית, ולהביא מסמכים רפואיים בהתאם.**

ג. על פי חוק, אסור לחובש בית-הספר ו/או למורה ו/או לעובד לתת תרופות מכל סוג שהוא.

**מי שמטופל בתרופות/משאפים על פי הוראות הרופא, חייב להביא תרופות /משאפים   
 מהבית.**

**ד. במקרה של מחלה יש לפנות לרופא המטפל. החובש יכול לסייע במקרי חירום בלבד.**

**ה. על התלמיד לפנות לחובש בעת ההפסקות ,למעט במקרי חירום.**

**פרק שלושה עשר:**

**תקנון התנהגות בשיעורי מעבדה  
בביה"ס קיימות מעבדות לביולוגיה, לכימיה, לפיזיקה, לביוטכנולוגיה ולמחשבים. שיעורי המעבדה מהווים חלק בלתי נפרד מהמערכת הלימודית בביה"ס.**

**כל כללי ההתנהגות ונהלי המשמעת המקובלים בביה"ס מחייבים את התלמידים גם במעבדות.**

1. הנוכחות, הפעילות והשימוש בחומרים ובציוד, יהיו תמיד לאחר הצלצול ורק בהימצאו של המורה במעבדה.   
   בתחילת השיעור על התלמיד להדליק את המחשב ולהיכנס בצורה מסודרת בהתאם להוראות המורה בלבד.

בסיום השיעור על התלמיד להתנתק מהמחשב ולכבות אותו בהתאם להוראות המורה.

1. בשיעורים בהם משתמשים התלמידים במידע מהאינטרנט, ההדפסה תהיה ללא צבע ובאישורו של המורה **בלבד**.
2. במקרה של שבירת ציוד או חבלה בריהוט המעבדה ובמתקניה, שנגרמו באשמתו של התלמיד, התלמיד והוריו יישאו באחריות לתשלום עבור הנזק במלואו או עבור חלק מערכו, לפי שיקול דעת הגורם המוסמך לכך.
3. אם המחשב אינו פועל כשורה על התלמיד להודיע על כך מיידית למורה.
4. אין להפעיל את המחשבים במעבדה ללא אישור המורה.
5. חל איסור מוחלט על התלמיד להכניס שינוי כלשהו בתוכנות או בתצורתו של המחשב.
6. **אסורה הכניסה למשחקי מחשב באינטרנט.**
7. **כללי האתיקה ברשת: אסורה הכניסה לאינטרנט כדי לשלוח או לקבל חומר פורנוגראפי, טקסטים מפוקפקים או חומר הפוגע ברגשות הזולת. אין להציג מידע מהאינטרנט המנוגד לחוק, ואין להשתמש באינטרנט בדרך שאינה חוקית.**
8. על מנת למנוע סכנות, על מנת לקבל תוצאות טובות ועל מנת להגיע להישגים מדעיים, חשוב לעבוד בצורה רצינית תוך שמירה על סדר, ניקיון ושלמות הציוד והריהוט. חל איסור חמור על אכילה ושתייה במעבדות כולל לעיסת מסטיק.
9. בהישמע הצלצול לסיום השיעור וליציאה להפסקה, על התלמיד לצאת מהמעבדה.
10. התלמיד לא יעזוב את המעבדה טרם החזיר את הציוד כפי שקיבלו.
11. חדר ההכנה של הניסויים הינו מחוץ לתחום לתלמידים, והכניסה אליו אסורה.
12. הכניסה למעבדות כימיה, ביולוגיה וביוטכנולוגיה מותנית ב: לבישת מכנסיים ארוכים ונעילת נעליים סגורות.
13. תלמיד שיפסיד שיעור מעבדה מטעמי בטיחות, יחשב לו החיסור כהיעדרות בלתי מוצדקת.

**דרכי התנהגות על פי חוזר הוראות משרד החינוך הכתובות בחוזר מנכ"ל מחודש ספטמבר 2009**

|  |  |  |
| --- | --- | --- |
|  | **התנהגות מצופה** | **דרכי התגובה והטיפול במקרה של הפרת משמעת** (בית הספר ינקוט בכל הדרכים או בחלקן על פי העניין) |
| **ציות להוראות של צוות בית הספר** | על התלמיד להישמע להוראות צוות בית הספר ( מורים ועובדים) | - רישום על הפרעה .  - שיחה עם התלמיד ואזהרה בע"פ.  - יידוע הורים ואזהרה בכתב.  - דרישה להתנצלות והזמנת ההורים לשיחה.  - בניית תכנית טיפולית אישית לתלמיד בתוך ביס.  - הפניה לטיפול במסגרת חיצונית לבית הספר.  -- ריתוק בזמן ההפסקה או השארות בבית הספר לשעות לימוד נוספות בכתה אחרת.  - השעיה בתוך בית הספר לכמה ימים על פי שיקול דעתה של המנהלת ובליווי מטלה לימודית או חינוכית  - השעיה מחוץ לבית הספר במקרים חמורים ו/או כאשר האירוע אינו חד פעמי.  ביטול השתתפות התלמיד בטיולים או אירועים מחוץ לביה"ס.  - הורדת ציון בהתנהגות בתעודה. **תלמיד שקבל ציון בהתנהגות "טעון שיפור" יידרש לפעולת תיקון, לעשייה חיובית למען הקהילה או בית הספר** .- במקרה של אי ציות מתמשך לצוות החינוכי תהיה המלצה להעברה לבית ספר אחר. |
| **התנהגות במהלך השיעור** | התלמיד נדרש לשבת במקום.  להביא את הציוד הנדרש לשיעור ולהוציאו מהתיק.  להקשיב וללמוד.  להשתתף בשיחה ובדיון ברשות המורה ובאופן מכבד.  למלא אחר המטלות הניתנות בשיעור. | - רישום על הפרעה.  - שיחת בירור עם התלמיד.  - שיחה עם ההורים.- הודעת בכתב להורים.  - מניעת כניסה לשיעור .  - במקרים חוזרים העברה לכתה מקבילה לשיעור אחד או יותר.  - השעיה בתוך בית הספר למספר ימים על פי שיקול דעתה של המנהלת בליווי מטלה לימודית או חינוכית.  - במקרים חמורים של הפרעה בזמן שיעור השעיה מבית הספר על פי שיקול דעת המנהלת.  - העברה לכתה אחרת באופן קבוע על פי החלטת המועצה הפדגוגית.  - הורדת ציון בתעודה בסעיף התנהגות.  - בניית תכנית חינוכית אישית.  - דרישה לפעילות למען הקהילה. |
| **שימוש בטכנולוגיה אישית בזמן שיעור או מבחן  ( טלפון נייד, מצלמות אייפודים וכו')** | כל שימוש בטכנולוגיה אישית בכלל ובטלפון נייד בפרט במהלך השיעור ובזמן בחינות אסור בהחלט. יש להשאיר את המכשיר בתיק כשהוא במצב סגור וכבוי. אין להציבו בשום מקרה על השולחן בכתה. השימוש במכשיר במהלך פעילות מחוץ לבית הספר ייעשה בהתאם להוראות הצוות החינוכי.  - צילום בזמן שיעור באמצעות הטלפון הנייד   אסור בהחלט.  - צילום במהלך פעילות מחוץ לבית הספר   יעשה בהתאם להוראות הצוות החינוכי,   ובתנאי שלא יפגע בכבודו של המצולם   ובצנעת הפרט שלו.  - הנהלת בית הספר רשאית לאסור הבאת   מכשירים ניידים לבית הספר או להגביל את   השימוש בהם. | - שיחת בירור.  - הפקדת המכשיר בחדר המנהלת במקום קבוע, נעול ובטוח והחזרתו בתום יום הלימודים ,בשעה 15:00 לידי התלמיד או הוריו בלבד.  - יידוע או הזמנת הורים.  - במקרים של שימוש חוזר בטלפון נייד בזמן השיעור (הצבה על השולחן, קבלת שיחות, שליחה וקבלת מסרונים) תהיה ענישה   נוספת בהתאם להחלטת בית הספר לרבות כתיבת עבודה בנושא. |
| **שמירה על חזות בית הספר ועל סביבתו** | - יש להקפיד על סביבת לימודים   נקייה ומסודרת.  - יש לשמור על רכוש בית הספר ועל  סביבתו.  - אסורה השחתת ציוד, גרימת נזק במזיד,   כתיבת גרפיטי וכו' | - שיחת בירור.  - יידוע ההורים.  - עשייה מתקנת של התלמיד בתחום הרכוש והסביבה.  - הורדת ציון בתעודה בסעיף "התנהגות".  - הטלת תשלום או שווה ערך לתשלום.  - במקרה של אי הסכמה לתשלום שלא מסיבות כלכליות:- הזמנת הורים ודיון סביב ההתנגדות עם אפשרות לתביעה משפטית במקרה של סירוב. |
| **השתתפות בטקסים ופעילויות בית ספריות וההתנהגות בהם** | - ההשתתפות בטקסים ובפעילויות פנים וחוץ בית ספריות היא חלק מתכנית החובה של בית הספר.  - הנוכחות וכללי ההתנהגות בכל   הפעילויות הבית הספר מחייבים.  - השתתפות במשלחת המייצגת את בית הספר בארץ ו/או בחו"ל מותנית בעמידה בתנאי הקבלה למשלחת. בכל מקרה תלמידים עם בעיות התנהגות לא יהיו רשאים להשתתף במשלחות המייצגות את בית הספר ואת המדינה. | - שיחה עם התלמיד ואזהרה בעל פה.  - יידוע ההורים ואזהרה בכתב.  - דרישה לעשייה מתקנת. בתחום החינוך המשלים.  - הזמנת ההורים לשיחה.  - דרישה לבצע מטלה הקשורה לנושא.  - הורדת ציון בתעודה בסעיף התנהגות.  - הורדת ציון במקצוע שהיה אמור להילמד בשעת הפעילות.  - רישום מנות במקצוע שהיה אמור להילמד בשעת הפעילות. |
| **איסור עישון** | - אסור בהחלט לעשן בשטח בית הספר: בתוך בית הספר, בחצרות, בשביל הכניסה ובמתחם המוביל לאולם הספורט.  - אסור לצאת משטח בית הספר בכלל ובפרט כדי לעשן. | - שיחת בירור  - יידוע ההורים  - הטלת מטלה חינוכית הקשורה לתופעה - הזמנת התלמיד והוריו לשיחה בבית הספר   - השעיה מהלימודים ליום אחד. |
| **איסור הבאה של אלכוהול** | - חל איסור חמור על הכנסת משקאות   חריפים לבית הספר ועל שתייתם.  - חל איסור חמור על הבאת משקאות חריפים   לפעילויות פנים וחוץ בית ספריות, לטיולים   ולהסעות. | - הזמנת התלמיד והוריו לשיחה בבית הספר.  - הורדת ציון בהתנהגות בתעודה.  - במקרה של הבאת אלכוהול או שתייתו במהלך טיול או בפעילות חוץ בית ספרית אחרת: החזרה הביתה או החזרה לבית הספר באחריות ההורים או על חשבונם.  - השעיה מלימודים .  - מניעת השתתפות בפעילות חוץ בית ספרית  - מעורבות מקצועית בשיתוף הורי התלמיד. |
| **איסור הבאת כלי נשק ונשיאתם** | **חל איסור מוחלט על נשיאת כלי נשק** **מכל סוג שהוא ושימוש בהם** (אולרים, סכינים, אגרופנים, מכשירים קהים וכו'). בבית הספר, ובכל הפעילויות החוץ בית ספריות  (גם לצרכי "משחק"). | - ידוע ההורים.  - השעיה ליום לימודים אחד.  - העברה לבית ספר אחר. |
| **איסור אלימות** | חל איסור חמור על:  - אלימות מילולית חמורה (איום, לעג על  רקע גזעני, פגיעה בכבוד ההורים וכו').  - אלימות מילולית בעלת גוון מיני.  - אלימות פיזית(בעיטה,נשיכה,דחיפה, צביטה,סטירה,מכה וכו').  - חרם, הפצת שמועות באינטרנט ו/או במכשירים ניידים .  - הצקות ומעשי בריונות. | - עצירת האירוע.  - שיחת ברור.  - יידוע ההורים.  - אזהרה.  - הטלת עבודה בנושא "אלימות וסכנותיה".  - הורדת ציון בהתנהגות בתעודה.  - העברה לכתה מקבילה באופן קבוע על פי החלטת המועצה  הפדגוגית.  - השעיה לתקופה של עד ארבעה ימים .  - בניית תכנית חינוכית אישית הכוללת עשייה חינוכית או קהילתית על  ידי התלמיד. |
| **אירוע אלימות חמור** | אירוע אלימות חמור מוגדר כגרימת חבלה  חמורה לתלמיד שכתוצאה ממנה הוא נזקק לטיפול רפואי.  - מעשי אלימות הנעשים תוך כדי שימוש בכלי   נשק, בחומרים, בכלים או במכשירים   מסוכנים.  - תקיפה גופנית שבה נפגעים תלמידים או   שנגרם סיכון לשלומם.  - אלימות הנעשית בהשפעת סמים או   אלכהול.  - אלימות קבוצתית שבה נפגע אדם .  - חשש לאלימות קבוצתית בהם מעורבים   תלמידים או קבוצות של תלמידים מבית   הספר וזרים. | - הפסקת האירוע.  - דיווח למשטרה ו/או פקיד הסעד.  - דיווח לפיקוח הכולל של בית הספר.  - דיווח לעירייה .  - דיווח להורי התלמיד בע"פ ובכתב.  - השעיה לתקופה של 8-5 ימים.  - בניית תכנית אישית לתלמיד הפוגע.  - הורדת ציון בהתנהגות לציון הנמוך ביותר וכן הערה בתעודה המציינת כי   התלמיד היה מעורב באירוע אלימות חמור.  - מניעת השתתפות התלמיד בפעילות חוץ בית ספרית כולל טיולים.  - באירועים המתרחשים במהלך טיול יוחזרו התלמידים המעורבים הביתה,  בנוסף לטיפול המשמעתי והחינוכי.  **במקרה של אלימות חוזרת:**  - התלמיד הפוגע יושעה שוב לתקופה של 8-5 ימים.  - התלמיד יועבר למוסד חינוכי אחר. |
| **אירוע  אלימות חמור שאינו  פגיעה  פיסית** | דוגמאות:  - סחיטת דמי חסות או הבטחת חסות ושמירה.  - עברות של פריצה, גרימת נזק בזדון   והצתה.- נשיאת מכשירים מסוכנים או כלי נשק.  פגיעה חמורה באמצעות האינטרנט  - שימוש בטלפון נייד לצילום בזמן שיעור,   צילום ללא ידיעתו של המצולם . - שימוש לרעה בתצלומים של תלמידים או   מורים שנעשו בשטח בית הספר ( איום בהפצה,   חשיפה, עיוות ולעג, הפצה בטלפון נייד או  באינטרנט).  - נוכחות באירוע אלימות חמור תוך עידוד   והתלהמות.- הפרת כללי ההתנהגות בטיולים   ובפעילויות חוץ בית ספריות במקרים כגון  אלה: היעלמות, התנהגות המסכנת את הפרט   ואת האחרים, אלימות,הטרדה ופגיעה מינית,   שימוש באלכוהול ובסמים. | כנ"ל . |